গত কয়েক বছর ধরেই কলকাতার শহরতলির পুজোগুলির মধ্যে একটা জায়গা করে নিয়েছে এলাচি মিলন সংঘ। ঝুলিতে এসেছে একাধিক পুজো সম্মান। এমনকী, ভিড়ের মিটারে কলকাতার সেরা পুজোগুলোকেও চ্য়ালেঞ্জ ছুঁড়ে দিচ্ছে। ক্লাব সদস্যদের দাবি, এবার প্রতি রাতে কয়েক লক্ষ মানুষ ভিড়় জমাচ্ছেন এখানকার মণ্ডপ ও প্রতিমা দর্শন করতে। অষ্টমীর রাত পর্যন্ত অন্তত ১০ লক্ষ মানুষ এখানকার পুজো দেখে গিয়েছেন। মহানবমীর রাতেও এই ভিড় আরও বাড়বে বই কমবে না বলেই দাবি তাঁদের।